הסכם לאספקת שירותים לבקרה ואישור של תוכניות אינסטלציה לצורך קבלת היתר בניה

**שנערך ונחתם ביום \_\_\_\_\_\_\_\_\_\_ חודש \_\_\_\_\_\_\_ שנה \_\_\_\_\_\_\_\_**

**בין : פלגי שרון מיסודן של עיריית כפר סבא והמועצה המקומית כוכב יאיר צור – יגאל בע"מ**

**ח.פ. 514558899**

מרחוב התע"ש 11

כפר סבא

(להלן **"החברה"**)

**מצד אחד**

**לבין:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ח.צ./ח.פ/ת.ז \_\_\_\_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טל': \_\_\_\_\_\_\_\_\_\_\_; פקס: \_\_\_\_\_\_\_\_\_\_\_

דואר אלקטרוני:\_\_\_\_\_\_\_\_\_\_\_\_\_\_\_\_\_\_\_

ע"י מורשי החתימה מטעמו:

שם \_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_

שם \_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_

(להלן **"היועץ"**)

**מצד שני**

**הואיל:** והחברה פרסמה מכרז פומבי שמספרו 5-2025 לאספקת שירותים לבקרה ואישור של תוכניות אינסטלציה לצורך קבלת היתר בניה (להלן: "**המכרז**");

**והואיל:** והיועץ אחרי עיון ובחינה זהירה של מסמכי המכרז לרבות ההסכם על כל נספחיו הגיש לחברה הצעה לבצע את השירותים נשוא המכרז בהתאם לתנאי הסכם זה;

**והואיל:** והיועץ זכה במכרז האמור;

והואיל: וברצון הצדדים לעגן בהסכם את מחויבויותיהם וזכויותיהם ההדדיות.

**אי לכך הותנה והוסכם בין הצדדים כדלקמן :**

1. הסכם זה כולל:

1.1 פרק מבוא;

1.2 חלק א' – תנאים מיוחדים להתקשרות והנספחים לו;

1.3. חלק ב' – תנאים כלליים להתקשרות והנספחים לו;

1.4 נספחי ההסכם המפורטים להלן:

**נספח א'1** -הצעת המשתתף וכתב כמויות;

**נספח ב'** **(1)** – תנאים כלליים לביטוחי היועץ ;

**נספח ב'** **(2)** – אישור ביטוחי היועץ ;

**נספח ב' (3)** – הצהרת אי העסקת עובדים;

**נספח ג'** – שמירת סודיות, הימנעות מניגוד עניינים והגנה על הפרטיות;

**נספח ד'** - מסמך ההוראות למשתתפים, לרבות נספחיו;

**נספח ה'** - תשובות לשאלות הבהרה, ככל שנמסרו;

**נספח ו'** - נספח שינויים למכרז, ככל שנמסרו.

1. סדר עדיפות בין מסמכים - אירעה סתירה בין סעיפי ההסכם לבין הנספחים המצוינים לעיל ו/או בין הוראות הנספחים המצורפים להסכם בינם לבין עצמם, יפנה היועץ לקבלת הנחיות מהמנהל.

**חלק א' – תנאים מיוחדים להתקשרות**

**הגדרות**

1. בהסכם זה יוקנו למונחים הבאים ההגדרות שבצדן כמפורט להלן :

**"חשב"** מנהל הכספים בחברה ו/או מי שהוסמך/הוסמכו על ידו לעניין הסכם זה או חלקו.

**"המנהל"** מנכ"ל החברה ו/או מי שהוסמך/הוסמכו על ידה לעניין הסכם זה או חלק ממנו.

**"השירותים"** מכלול המטלות המוטלות על היועץ בהתאם ובקשר להסכם זה.

**"היועץ"** לרבות נציגיו של היועץ ומורשיו המוסמכים **ולרבות נותן השירותים בפועל** הפועל בשמו או בשבילו בביצוע העבודה;

"**נותן**

**השירותים**

**בפועל"** אדם שהוצע על ידי היועץ במסגרת המכרז כנותן השירותים המוצע, והוא זה אשר יספק את השירותים לחברה בפועל, אלא אם הסכימה החברה להחלפתו מראש ובכתב.

**מהות ההסכם**

* 1. היועץ יספק לחברה שירותים לבקרה ואישור של תוכניות אינסטלציה לצורך קבלת היתר בניה, באמצעות נותן השירותים בפועל, הכל כמפורט בהסכם זה, כנגד התמורה עפ"י הצעתו, כמפורט **בנספח א'1**.

**השירותים, תקופת ההתקשרות והיעדר בלעדיות**

* 1. מובהר כי השירותים יסופקו במלואם על ידי נותן השירותים בפועל בלבד, למעט במקרה בו ניתן אישור החברה לאספקת השירותים או חלקם על ידי גורם אחר מטעמו של היועץ, עפ"י שיקול דעתה הבלעדי של החברה. היועץ מצהיר כי ידוע לו שבמקרה בו לא תהיה אפשרות לספק את השירותים באמצעות נותן השירותים בפועל, החברה תהיה רשאית לסיים את ההתקשרות עם היועץ באופן מידי, מבלי שתעמוד ליועץ כל טענה ו/או דרישה ו/או תביעה כנגד החברה ו/או מי מטעמה, מכל עילה שהיא.
  2. השירותים יכללו, בין היתר, את המטלות המפורטות להלן:
     1. בדיקה עצמאית של תוכניות סניטאריות אשר מוגשות לחברה, בהתאם לכל דין ובכלל זאת הוראות חוק התכנון והבניה, תשכ"ה-1965, והתקנות שמכוחו; והוראות חוק תאגידי מים וביוב, תשס"א-2001 וכלל הכללים והדינים החלים על תאגידי מים וביוב.
     2. הכנת דו"חות Rejections; דו"ח ליקויים; דו"ח אישור שינויים; דו"ח אישור תוכנית סניטארית.
     3. מתן מענה והסברים ליועצי האינסטלציה אודות הנדרש מהם, לרובת הערות החברה לתוכניות שהוגשו. מובהר כי המענה יכלול מענה טלפוני ופרונטאלי.
     4. אישור וחתימה על תוכניות.
     5. הוצאת דרישות תשלום דמי הקמה ו/או כל דרישה רלוונטית אחרת – הכל במערכות החברה ועפ"י הנחיותיה.
     6. מתן ייעוץ לחברה בתחום התמחותו של היועץ.
     7. השתתפות בישיבות החברה עפ"י דרישת מנכ"ל החברה.
     8. כל מטלה אחרת עפ"י הנחיות מנכ"ל החברה.
  3. נותן השירותים המוצע יהיה נוכח במשרדי החברה 5 ימים בשבוע (ימים א' – ה'), לכל הפחות בין השעות 9:00 – 17:00 בכל יום.
  4. **תקופת ההתקשרות**

תקופת ההסכם הינה ל- 12 חודשים, שתחילתה ביום חתימת החברה על ההסכם, קרי ביום \_\_\_\_\_\_\_\_\_\_\_\_\_\_\_\_\_ (להלן: "**תקופת ההתקשרות הראשונה**").

החברה תהא רשאית, עפ"י שיקול דעתה הבלעדי, להאריך את תקופת ההתקשרות הראשונה בתקופות נוספות של עד 12 חודשים כל אחת, ובלבד שהתקופה הכוללת של ההסכם, כולל תקופת ההתקשרות הראשונה, לא תעלה על 84 חודשים.

החליטה החברה להאריך את תקופת ההסכם, תודיע על כך בכתב לזוכה עד 14 יום טרם פקיעת תוקפו של ההסכם והצדדים יחתמו על הסכם הארכה.

מבלי לגרוע באמור לעיל, החברה תהא רשאית לסיים את ההסכם בכל עת, בהודעה מראש של 30 ימים, עפ"י שיקול דעתה הבלעדי.

* 1. מובהר כי ליועץ (ובכלל זאת לנותן השירותים בפועל) לא תהא שמורה כל בלעדיות בנוגע לשירותים נשוא הסכם זה, והחברה תהא רשאית לבצע את השירותים ו/או שירותים דומים בעצמה ו/או באמצעות אחרים, וליועץ לא תהא כל טענה ו/או תביעה ו/או דרישה במקרה זה.

הוראות סעיף זה הינן תנאי עיקרי בהסכם והפרתן תהווה הפרה יסודית של ההסכם.

**לוח זמנים**

* 1. היועץ יבצע את השירותים בהתאם ללוחות הזמנים שיקבעו על ידי החברה.

הוראות סעיף זה הינן תנאי עיקרי בהסכם והפרתן תהווה הפרה יסודית של ההסכם.

**פיקוח כפיפות וביקורת**

**כללי**

* 1. היועץ יהיה כפוף לעניין השירותים וביצוע ההסכם למנהל, ויפעל על פי הוראותיו והנחיותיו.
  2. היועץ לא יתחייב בשם החברה לפני קבלת אישור המנהל בכתב לכל התחייבות כאמור.
  3. היועץ ידווח למנהל באופן שוטף על התקדמות השירותים ו/או בעיות הכרוכות בהם. כן, יספק היועץ תשובות והסברים למנהל בנוגע לשירותים כפי שיידרש על ידם, בכתב או בע"פ.

הוראות סעיף זה הינן תנאי עיקרי בהסכם והפרתן תהווה הפרה יסודית של ההסכם.

**תמורה**

* 1. התמורה לה זכאי היועץ עפ"י הסכם זה תחושב על יסוד השירותים שסופקו בפועל, בהתאם למספר הפעולות שבוצעו כמפורט בכתב הכמויות (**נספח א'1** להסכם), כפול מחירי היחידה לכל פעולה הנקובים בכתב הכמויות המצ"ב **כנספח א'1**, ובניכוי אחוז ההנחה בו נקב היועץ בהצעתו המצ"ב **בנספח א'1**.

לסכומים הנקובים **בנספח א'1** יתווסף מע"מ כדין.

* 1. הזכאות לתמורה תתגבש בגמר ביצוע כל פעולה עפ"י הסכם זה כמפורט בכתב הכמויות, בכללותה.
  2. ידוע ליועץ כי מחירי היחידה הנקובים בהצעת המשתתף בניכוי אחוז ההנחה בו נקב היועץ בהצעתו המצ"ב **כנספח א'1** להסכם הינם סופיים וכי גובה התמורה כמפורט לעיל מהווה את מלוא סכום התמורה המגיעה ליועץ, והיועץ לא יהיה זכאי לכל תוספת תמורה בגין אספקת השירותים מעבר לאמור לעיל.

למען הסר ספק מובהר בזאת, כי במחירי היחידה המפורטים בכתב הכמויות לא ייערך כל שינוי הנובע מקצב ביצוע השירותים ו/או מכמות הפעולות שיבוצעו על ידי היועץ ו/או מכל סיבה שהיא.

* 1. מוצהר בזאת כי פרט למקרים בהם נאמר במפורש כי החברה תשא בהוצאה כלשהי, תחול ההוצאה האמורה על היועץ בין אם הדבר נקבע בחוזה במפורש ובין אם לאו.
  2. התמורה ליועץ תעודכן בתום 12 חודשים ממועד חתימת הסכם זה, ולאחר מכן מדי 12 חודשים ממועד זה, בהתאם לשיעור השינוי שיחול בין המדד הידוע ביום חתימת הסכם זה לבין המדד הידוע במועד עדכון התמורה או ביום האחרון של השנה העוקבת, לפי העניין. למען הסר ספק, מובהר בזאת כי בין עדכון אחד למשנהו תישאר לעיל התמורה ליועץ קבועה.

לעניין סעיף זה "מדד" פירושו – מדד המחירים לצרכן (כללי) כפי שמפורסם על ידי הלשכה המרכזית לסטטיסטיקה, וככל שמדד זה יבוטל כל מדד רלוונטי אחר שיבוא במקומו.

* 1. מובהר ומוסכם כי למעט האמור בהסכם זה, תנודות במדדים מכל סוג שהוא, בריבית, בשכר עבודה, במסים, ארנונות, תשלומים ומחירי חומרים אשר על היועץ לספק ע"פ ההסכם לא ישנו את מחירי היחידות הנקובים בכתב הכמויות ו/או את שיעור ההנחה ממחירים אלו בהם נקב היועץ.
  2. על אף האמור לעיל, מוסכם על הצדדים כי במקרה בו החברה תהיה מעוניינת להזמין שירותים נוספים מהיועץ מעבר לשירותים המפורטים בהסכם זה או במקרה בו החברה תדרוש מהיועץ כי נותן השירותים בפועל יתייצב בחברה במועדים מעבר למועדים הקבועים בסעיף 3.3 לעיל (להלן: "**השירותים הנוספים**"), הצדדים יהיו רשאים לסכם ביניהם את גובה התמורה עבור השירותים הנוספים (תמורה שעתית ו/או אחרת).

**אופן תשלום התמורה**

1. אופן תשלום התמורה יהיה עפ"י המפורט להלן :
   1. עד ה- 5 לכל חודש יעביר היועץ לחברה חשבון עבור התמורה המגיעה לו בחודש הקודם, בהתאם לפעולות שבוצעו על ידו והסתיימו בחודש החולף בפועל, ולמחיר הקבוע בכתב הכמויות לאותן פעולות בניכוי הנחת היועץ במכרז (כמפורט בנספח א'1 להסכם) לרבות תיאור הפעולות שבוצעו על ידו; פירוט הנכסים הרלוונטיים לפעולות האמורות; שמות הצרכנים ומגישי הבקשות וכל מסמך אחר עליו תורה החברה.

מובהר בזאת כי בדיקת החשבונות לא תחל בטרם קבלת כל המסמכים המפורטים בס"ק זה.

* 1. המנהל יבדוק את החשבון והמסמכים שהגיש היועץ ועל פי שיקול דעתו הבלעדי יאשר את החשבון במלואו או בחלקו או שלא יאשרוהו כלל.

בהתאם לבדיקת המנהל, יידרש היועץ להגיש למנהל חשבונית מס\* על גובה הסכום שאושר.

*\* יובהר כי לעניין מועד הגשת חשבונית מס – הנ"ל כפוף לחוק מס ערך מוסף, התשל"ו– 1975. במקרה שמבקש היועץ להחיל את הקבוע בתיקון לעניין מועד הגשת חשבונית מס, ימציא יחד עם החשבון הראשון אישור רו"ח המעיד על תחולתו של החוק, וחשבונית המס תומצא על ידו מיד לאחר קבלת התשלום מהחברה, ולא יאוחר מ- 14 יום.*

*אי המצאת אישור רו"ח כנדרש ו/או חשבונית מס, לפי העניין, במועד הקבוע לעיל תהווה עילה לעיכוב תשלום התמורה עפ"י החשבון המאושר/החשבון המאושר העוקב, ומניין הימים לתשלום יחול רק לאחר המצאתם כנדרש.*

* 1. המנהל יבדוק ויעביר לחשב החברה את חשבונית המס\* בצירוף החשבון שהוגש תוך 15 ימים ממועד המצאת החשבון וכל המסמכים הרלוונטיים למנהל.
  2. חשב החברה יבדוק את החשבון וחשבונית המס המאושרים ע"י המנהל, יאשרם כולם או מקצתם או שלא יאשרם כלל. הסכום המאושר לתשלום, יועבר ליועץ בתנאי תשלום של שוטף + 30, כך שהתקופה תתחיל להימנות מהמועד בו נתקבל אצל חשב החברה אישור המנהל והחשבון המאושר בצירוף חשבונית המס וחשבונית הזיכוי (אם נחוץ)\* בגובה ההפרש בין החשבון שהוגש ע"י היועץ לבין הסכום שאושר ע"י החשב.
  3. על אף האמור בכל מקום אחר, מובהר בזאת כי איחור של עד 15 יום ממועדי התשלום הנקובים לעיל, לא יחשב כהפרת הסכם ולא יהא בו בכדי להטיל על החברה חובת תשלום פיצוי ו/או תשלומי פיגורים מכל סוג ומין שהוא.
  4. למען הסר ספק מובהר בזאת כי ההליך המפורט לעיל באשר להגשת חשבונות ואישורם, מועדי התשלום ודרך העברתם, יחול בשינויים המחויבים גם לגבי כל תשלום במקרה של הזמנת שירותים נוספים.
  5. מובהר בזאת, כי חשבון שישולם ו/או יאושר, לא ישחרר את היועץ בשום אופן מאחריותו ולא יגרע מזכות החברה להעלות טענות בגין רשלנות, ביצוע לקוי, מרמה וכיו"ב. היועץ יישאר אחראי בגין כל פגם באופן אספקת השירותים בין שנתגלה פגם כאמור לפני אישור החשבון הסופי או אחריו, ובין אם נגרם על ידי עובדיו, קבלני משנה או ע"י כל אדם אחר אשר עובד או עבד עבורו או היה כפוף להוראותיו בעבודה, לרבות נותן השירותים בפועל.
  6. היועץ לא יהיה רשאי להעלות כל דרישות ו/או טענות כלפי החברה בגין עיכובים בתשלום הנובעים מחוסר פרטים בחשבונית או עקב קיומם של פרטים לא נכונים שמקורם ביועץ או עיכוב במסירת מסמכים.

**פרטי חשבון בנק של היועץ**

* 1. היועץ ימציא לחברה במעמד חתימתו על ההסכם כל מסמך שיידרש על ידי החברה לצורך ביצוע התשלומים ליועץ.
  2. מובהר בזאת כי באם עוכב תשלום כלשהו המגיע ליועץ מחמת העדרו של מסמך כלשהו כאמור ו/או מחמת פרטים מתאימים החסרים במסמכים אלו, לא יהיה זכאי היועץ לכל תשלום נוסף בגין העיכוב עבור הפרשי הצמדה, ריבית וכיוצ"ב.
  3. ביקש היועץ לעדכן את פרטי חשבון הבנק, יפנה לחשב בבקשה בכתב, בצירוף מסמכים מתאימים כפי שתורה החברה, והחשב, עפ"י שיקול דעתו הבלעדי, יחליט האם לקבל את הבקשה או להתנותה בתנאים.

**חלק ב' – תנאים כלליים להתקשרות**

**שמירת דינים, רמה מקצועית, כללי בטיחות וכללי התנהגות**

1. **שמירת דינים ובטיחות:**

היועץ ישמור על הוראות כל דין והוראות כללי הבטיחות בנוגע לכל מחויבויותיו עפ"י ההסכם, לרבות הוראות שיתעדכנו מעת לעת בתקופת ההסכם.

1. **רמה מקצועית:**
   1. היועץ מתחייב לבצע את השירות הניתן על ידו בנאמנות, במהימנות וברמה מקצועית מעולה, והוא יהיה אחראי ללא סייג כלפי החברה לטיב השירות שיינתן על ידו על פי הסכם זה.
   2. היועץ ישא בכל העלויות שהינן כתוצאה מביצוע לא מקצועי לרבות ליקויים שיתגלו בכל זמן ואף לאחר תקופת ההסכם.
   3. היועץ ונותן השירותים בפועל מתחייבים כי ימנעו ממצב של ניגוד עניינים, יחתום ויפעל בהתאם לאמור **בנספח ג'** להסכם זה.
   4. היועץ ונותן השירותים בפועל ישמרו על סודיות המידע המצוי בפניהם ועל כל דיני הפרטיות, כמפורט **בנספח ג'** להסכם זה.
2. **שמירה על כללי התנהגות**:
   1. היועץ ישמור ויקפיד על כללי התנהגות נאותים במהלך כל תקופת ההסכם, הן מצידו והן מצד כל גורם מטעמו, לרבות נותן השירותים בפועל. בכלל זה יקפיד היועץ על יחס אדיב מצידו או מצד מי מטעמו כלפי כל אדם, לרבות במסגרת פגישותיו עם צרכני החברה ואף כלפי עובדי החברה ו/או הבאים מטעמה.

הוראות פרק זה הינן תנאים עיקריים בהסכם והפרתן תהווה הפרה יסודית של ההסכם.

**העסקת כוח אדם ואי קיום יחסי עובד מעביד**

1. העסקת כוח אדם:

* 1. היועץ יעסיק את עובדיו בהתאם להוראות כל דין, הסכם קיבוצי או הסדר קיבוצי או כל נוהג ומנהג מחייבים במסגרת יחסי העבודה.
  2. היועץ יבטיח קיומם של תנאי בטיחות ותנאים לשמירת בריאות העובדים ורווחתם כנדרש בחוק, ובאין דרישה חוקית, כפי שיידרש על ידי המנהל.
  3. החברה תהיה רשאית לדרוש בכל עת כי היועץ ימציא אישור מאת רו"ח בדבר עמידתו במחויבויות האמורות לעיל ותשלום שכר מינימום כדין, בנוסח עליו תורה החברה.

לא הומצאו האישורים האמורים לפי דרישת החברה, תהיה החברה רשאית לעכב תשלומים ליועץ עד להמצאתם.

* 1. מוצהר בזאת כי היועץ (לרבות נותן השירותים בפועל) ו/או עובדיו לא יחשבו כעובדים של החברה ובשום מקרה לא ייווצרו ביניהם לבין החברה כל יחסי עובד ומעביד.
  2. היה וייקבע על ידי ערכאה מוסמכת, כי על אף האמור לעיל התקיימו יחסי עובד מעביד בין החברה לבין היועץ ו/או נותן השירותים בפועל ו/או כל מי מטעמו, מתחייב היועץ כי ישפה ויפצה את החברה ו/או כל מי מטעמה בגין כל נזק ו/או הוצאה ו/או אובדן שיגרמו כתוצאה מכל טענה ו/או תביעה ו/או קביעה בקשר עם יחסי עובד מעביד כאמור, מיד עם דרישתה הראשונה של החברה.
  3. מבלי לגרוע מהאמור לעיל, מוצהר ומוסכם בזה כי היה וייקבע על ידי ערכאה מוסמכת, כי על אף האמור לעיל התקיימו יחסי עובד מעביד בין החברה או מי מטעמה לבין היועץ ו/או נותן השירותים בפועל ו/או מי מטעם היועץ, יראו את הצדדים כאילו הסכימו מלכתחילה על תמורה בגובה 55% מהתמורה הקבועה בפרק התמורה בהסכם זה (להלן: "התמורה המופחתת"), והיועץ מצהיר בזה כי התמורה המופחתת הינה מלאה והוגנת עבור ביצוע מלוא התחייבויותיו על פי הסכם זה במידה וייקבע כי התקיימו יחסי עובד מעביד כאמור.

אי עמידה בתנאי פרק זה תהווה הפרה יסודית של ההסכם.

**המחאת זכויות ו/או חובות מכוח ההסכם**

* 1. מוסכם בזאת בין הצדדים כי כל התחייבויותיו של היועץ מכוח ההסכם הינן מכוח מומחיותו המקצועית שלו ושל נותן השירותים בפועל ולפיכך עליו לבצען בעצמו באמצעות נותן השירותים בפועל.
  2. היועץ, לא יהיה רשאי להמחות את זכויותיו או חובותיו מכוח ההסכם או חלק מהן לאחר/ים וכן אין הוא רשאי להעביר או למסור לאחר כל זכות או חובה הנובעת מההסכם, ולרבות המחאת הזכות לקבלת סכומי תמורה ממנו לגורם אחר.
  3. היה היועץ תאגיד וביקש להמחות את זכויותיו ו/או חובותיו מכוח ההסכם על דרך של העברת זכויות במניות החברה, יפנה לקבלת אישור המנהל. המנהל עפ"י שיקול דעתו הבלעדי יקבע האם לאשר המחאה כאמור ואם לאו.

החלטתו של המנהל תהיה סופית ותחייב את היועץ.

* 1. מבלי לגרוע מהחובה האמורה לעיל מובהר כי היה וחרף האמור לעיל המחה היועץ את זכויותיו או חובותיו על פי חוזה זה או מקצתן בניגוד לאמור לעיל, או מסר את ביצועו של שרות כלשהו המוטל עליו לפי הסכם זה, כולו או מקצתו, לאחר (שאינו נותן השירותים בפועל), יישאר הוא אחראי להתחייבויותיו המוטלות עליו עפ"י הסכם זה על אף ההמחאה האמורה ומבלי שיהיה בכך כדי לפגוע בזכויותיה של החברה כלפי הגורם הנמחה.

אין באמור בכדי לגרוע מכל סעד או תרופה לה זכאית החברה עפ"י כל דין או הסכם.

הוראות סעיפים אלו הינן תנאים עיקרים בהסכם והפרתן תהווה הפרה יסודית של ההסכם.

* 1. החברה תהיה רשאית להמחות לאחר או לאחרים את כל זכויותיה ו/או התחייבויותיה על פי ההסכם או חלקן, ללא צורך בקבלת הסכמת היועץ לכך, ובלבד שזכויות היועץ על פי הסכם זה לא יפגעו כתוצאה מההמחאה. היועץ מתחייב לחתום על כל מסמך שיידרש במועד שיידרש לכך במקרה של המחאת זכויות כאמור.

**אחריות בנזיקין**

* 1. מוסכם בזה בין הצדדים, כי האחריות הבלעדית ביצוע השירותים כמפורט בחוזה זה ובנספחיו תחול על היועץ ולפיכך אישוריה של החברה לשירותים ו/או לתוכניות ו/או למסמכים הקשורים בשירותים ו/או אשר הוכנו על ידי היועץ ו/או נותן השירותים בפועל ו/או מי מטעמו של היועץ על פי הסכם זה, לא ישחררו את היועץ מאחריות המקצועית המלאה הנ"ל ואין בכך כדי להטיל על החברה ו/או מי מטעמה אחריות כלשהי לטיב או כשרות או איכות השירותים ו/או המסמכים האמורים.
  2. היועץ אחראי כלפי החברה לכל אובדן ו/או נזק, לגוף ו/או רכוש ו/או הפסד ו/או הוצאה שייגרמו לחברה ו/או לעובדיה ו/או למי מטעמה ו/או ליועץ ו/או לעובדיו ו/או למי מטעמו ו/או לצד שלישי כתוצאה ו/או הנובע ו/או בקשר ו/או בגין השירותים ו/או עקב כך שהשירותים בשלמותם או בחלקם אינם משמשים בצורה הולמת את המטרות שלשמן יועדו.
  3. היועץ פוטר את החברה ו/או עובדיה ו/או כל אדם הנמצא בשירותה מכל אחריות לכל אבדן או נזק על פי הגדרת האחריות שבהסכם זה ו/או על פי דין.
  4. היועץ מתחייב לשפות ולפצות את החברה ו/או עובדיה ו/או מי מטעמה בגין כל נזק שיגרם למי מהן ו/או דרישה ו/או תביעה שתוגש נגד מי מהן בעקבות שירותי היועץ, לרבות, הוצאות משפטיות ואחרות בקשר לכך וזאת על פי דרישתה ו/או על פי פסק דין של בית משפט מוסמך. החברה תודיע ליועץ על נזק, דרישה ו/או תביעה כאמור ותאפשר לו להתגונן ובמידת הצורך להגן על החברה מפניה, על חשבונו של היועץ .
  5. נשאה החברה בכל תשלום ו/או הוצאה ו/או נזק ו/או הפסד שנגרמו לה ו/או לרכושה (כולל עובדי היועץ ושלוחיו) בגין ו/או עקב ו/או כתוצאה (ישירה או עקיפה) מביצוע השירותים, יהיה על היועץ להחזיר לחברה כל תשלום ו/או הוצאה כנ"ל ולשפותה על כל הנזקים ו/או ההפסדים כאמור לעיל.
  6. החברה רשאית לנכות כל סכום שהיא שילמה או חויבה לשלמו בגין תביעה ו/או דרישה כאמור, מכל סכום שיגיע ליועץ ממנה, וגם תהא זכאית לעכב כל סכום כזה להבטחת תשלום כנ"ל, בכל מקרה בו החברה תהא צפויה לשלם דמי נזק לצד שלישי כלשהו. זכותה של החברה כאמור תהיה מותנית בכך שהחברה תודיע ליועץ על כל תביעה ו/או דרישה כאמור עם קבלתה ותאפשר לו להתגונן מפניה.

**ביטוח**

1. כמפורט **בנספח ב' (1)** להסכם "תנאים כלליים לביטוחי היועץ".

**פיצויים מוסכמים, שיפוי קיזוז עיכבון**

1. **פיצויים מוסכמים:**

* 1. החברה תחייב את היועץ בסך של 100 ש"ח בגין כל הוראת תשלום אותה תבצע עקב קיומו של צו עיקול כנגד היועץ אשר הוטל על הכספים המגיעים לו מהחברה.

**שיפוי:**

* 1. שילמה החברה תשלום שהיה על היועץ לשלמו מכוח כל הסכם או דין, ישפה היועץ את החברה בגין תשלום זה בתוספת 15% בגין הוצאות כלליות של החברה, בתוך 7 ימים מיום שנדרש לכך על ידה. בכלל זה, ישפה היועץ את החברה בגין כל תשלום שחויבה בו מכוח פסק דין בקשר עם השירותים ובקשר עם הסכם זה, לרבות תשלומים בגין הוצאות משפט וכל הוצאה שנגרמה לחברה בקשר עם ניהול ההליך לרבות שכ"ט עו"ד, שכ"ט מומחה וכל עלות נלוות נוספת.
  2. מבלי לגרוע מהאמור לעיל ובהסכם זה, מובהר, כי במקרה בו תוגש נגד החברה ו/או מי מטעמה תביעה משפטית שעניינה השירותים העומדים בבסיס הסכם זה, תהיה רשאית החברה להתפשר עם התובע ולערוך עימו כל הסדר שיביא לסיום ההליך המשפטי.

ככל שהסדר כאמור יהיה כרוך בתשלום כספים לתובע, חובת התשלום תחול על היועץ.

טרם תגיע החברה להסדר כאמור עם התובע, תקיים שימוע ליועץ במשרדיה, למעט במקרה בו במסגרת ההליך המשפטי ימליץ בית המשפט על הסדר פשרה וגובה התשלום מכוחו.

מובהר בזאת, כי ליועץ לא תהיה כל טענה ו/או דרישה כנגד החברה מקום בו תגיע להסדר כמפורט לעיל.

1. **קיזוז:**

החברה תהא רשאית לקזז ולנכות מסכום כלשהו המגיע ליועץ לפי הסכם זה – כל סכום שלדעת המנהל מגיע מהיועץ לחברה ו/או למי מטעמה ו/או לכל צד ג' עפ"י כל הסכם או דין.

1. **עיכבון:**

החברה רשאית תהיה לעכב בידה כל מיטלטלין, מתקנים, חומרים, כלי עבודה וכיו"ב וזאת כבטוחה עד למילוי התחייבויותיו של היועץ אותן לא מלא על פי הקבוע בהסכם. היועץ לא יהיה זכאי לכל פיצוי ו/או תוספת תמורה (לרבות הפרשי ריבית והצמדה) בגין מימוש זכות העיכבון ע"י החברה.

אין באמור בסעיפים אלה בכדי לגרוע מכל סעד או תרופה להם זכאית החברה על פי כל דין או הסכם.

**התנאה על זכויות יוצרים ובעלות בתוצרי השירותים**

* 1. מוסכם על הצדדים כי לחברה בלבד תהיה בעלות מלאה על כל תוצרי השירותים, והיא תהיה רשאית לעשות בהם כל שימוש שהוא, עפ"י שיקול דעתה הבלעדי.
  2. היועץ מוותר על כל זכויותיו בתוצרי השירותים, לרבות על זכויותיו המוסריות בהם (ככל שישנן כאלו), לטובת החברה. ויתור זה נעשה גם בשמם של עובדיו והבאים מטעמו, והיועץ מתחייב לעגן התחייבות זו בהתקשרויות שבינו לבין עובדיו והבאים מטעמו.
  3. עם סיום תקופת ההסכם, או בכל שלב במהלכה עפ"י הנחיית המנהל, ימסור היועץ לחברה את תוצרי השירותים במלואם, בפורמט בו תורה לו החברה לעשות כן. במקרה כאמור, לא יותיר היועץ בידיו בכל אמצעי (לרבות מדיה מגנטית; שרתים כלשהם; עותקים פיזיים; וכיו"ב) כל עותק מתוצרי השירותים.

**עיסוק בהרשאה וניהול ספרים**

1. היועץ מצהיר בזאת כדלקמן:
   1. כי הינו עומד בתנאי חוק עסקאות גופים ציבוריים, תשל"ו – 1976.
   2. ברשותו תעודת "עוסק מורשה" לפי חוק מס ערך מוסף, תשל"ו – 1975.
   3. הוא מנהל ספרים כדין וכי הוא פועל במסגרת עבודתו נשוא הסכם זה כנדרש עפ"י כל דין כלפי שלטונות המס ובכלל, וכי ימשיך ויעשה כן במהלך כל תקופתו של הסכם זה.
   4. הוא מנהל תיק ניכויים כדין לכל עובדיו, כי הינו מפריש עבורם את כל ההפרשות הנדרשות על פי הדין וכי הוא ימשיך ויעשה כן בכל תקופת חלותו של ההסכם.
2. במעמד חתימתו של ההסכם ו/או סמוך לכל שנת כספים חדשה ימציא היועץ לחברה אישור על גובה ניכוי מס במקור מטעם פקיד השומה האזורי.

מוסכם בזאת כי במידה ולא יומצא לחברה אישור כאמור במועד, לא יהיה זכאי היועץ לכל החזר מהחברה בגין סכומי מס שנוכו מהתמורה לה הוא זכאי בהעדר אישור כאמור, וזאת על אף שהמציא אישור בדיעבד.

1. עפ"י דרישת החברה יציג היועץ בסוף כל שנת כספים התאמה של רישומי הנהלת החשבונות ביחס להסכם זה, כפי שמדווחים לרשויות המס.

**ויתור**

1. כל התנאה, חריגה, ויתור, ארכה על תנאי ההסכם מטעם אחד הצדדים לא יהיו בתוקף אלא אם נעשו מראש ובכתב ונחתמו על ידי הצדדים לחוזה זה.

ויתר אחד הצדדים על זכות מזכויותיו או על ביצוע חובה שחייב היה הצד השני לבצע מכוח דין או הסכם לא יהיה בויתור כאמור משום תקדים לכל מקרה עתידי כאמור.

**הדין החל וסמכות שיפוט בלעדית וייחודית**

* 1. הדין החל על הסכם זה הוא הדין הישראלי בלבד.
  2. סמכות השיפוט הבלעדית והייחודית על כל הקשור ו/או נובע באופן ישיר ו/או עקיף מהסכם זה, לרבות פרשנותו, הפרתו ואכיפתו, תהיה אך ורק לבתי המשפט המוסמכים במחוז מרכז.

**כתובות והודעות**

1. כתובות הצדדים הינן כמפורט בכותרת להסכם.

מסמך או הודעה לעניין הסכם זה ישלח בדואר רשום לפי כתובת הצדדים וכל מסמך שנשלח בדואר רשום כאמור, יראו אותו כאילו נתקבל ע"י הנמען בתוך 5 ימים מתאריך המשלוח.

על אף האמור לעיל, לעניין פרק אופן תשלום התמורה, הודעה שתשלח ע"י החברה לכתובת הדוא"ל המצוינת בפרטי היועץ, תחשב כאילו נתקבלה ע"י היועץ בתוך יום אחד מתאריך המשלוח. האמור לעיל יחול לעניין הודעות דוא"ל שיישלחו ע"י החברה לעניין פרק "אופן תשלום התמורה" בלבד.

**כללי**

1. חוזה זה יכנס לתוקפו במועד חתימתו על ידי החברה.
2. אם ייקבע, כי הוראה כלשהי בהסכם הינה בלתי חוקית או אינה ניתנת לאכיפה, לא יהא בכך כדי לפגוע ביתר הוראות החוזה אשר תמשכנה לעמוד בתוקפן. במקרה האמור, הצדדים יפעלו בתום לב על מנת לסכם הוראות חדשות אשר ישקפו, ככל האפשר, את הכוונות המקוריות של ההסכם.

נספח א'1

**פלגי שרון מיסודן של עיריית כפר סבא והמועצה המקומית כוכב יאיר צור – יגאל בע"מ**

**מכרז פומבי מס' 5-2025**

**לאספקת שירותים לבקרה ואישור של תוכניות אינסטלציה לצורך קבלת היתר בניה**

**הצעת המשתתף וכתב כמויות**

לשון יחיד משמעה גם לשון רבים ולהיפך, ולשון זכר משמעה גם לשון נקבה

אני הח"מ \_\_\_\_\_\_\_\_\_\_\_\_\_\_\_\_ ח.צ./ח.פ./ת.ז. \_\_\_\_\_\_\_\_\_\_\_\_\_\_\_\_\_\_\_\_ כתובת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מצהיר, מסכים ומתחייב בזה כדלקמן:

1. הנני מצהיר בזאת כי קראתי בעיון את כל מסמכי המכרז שבנדון, דהיינו: ההודעה לעיתונות, ההוראות למשתתפים, נוסח ההסכם וטופס הצעת המשתתף, הבנתי את כל התנאים והדרישות הנדרשים מאת המשתתפים במכרז זה, בדקתי ושקלתי כל דבר העשוי להשפיע על קביעת מחיר הצעתי.
2. הנני מצהיר מסכים ומתחייב:
   1. כי אינני קבלן כוח אדם עפ"י חוק העסקת עובדים על ידי קבלני כוח אדם, התשנ"ו – 1996.
   2. כי הנני עומד בכל תנאי המכרז וכי היה ואזכה במכרז וימצא במהלך תקופת ההסכם כי אינני עומד בתנאי המכרז תהיה רשאית החברה לבטל את ההתקשרות.
   3. למלא אחר כל ההוראות המפורטות במסמכי המכרז.
3. 1. בתמורה לאספקת השירותים, להלן הצעתי המצורפת למסמך זה, המהווה את אחוז ההנחה מכלל המחירים הנקובים בכתב הכמויות המצ"ב, ערוכה בהתאם לסעיף 4 להוראות למשתתפים**:**

| %\_\_\_\_\_\_\_\_\_ אחוז הנחה (ובמילים: \_\_\_\_\_\_\_\_\_\_\_\_\_\_ אחוז הנחה) |
| --- |

**ידע לי כי אחוז ההנחה בו ינקוב המשתתף לא יעלה על 10% הנחה. אם אגיש הצעה אשר תנקוב באחוז הנחה גבוה מ- 10%, יראו בה כאילו הוצע על ידי 10% הנחה.**

**ידוע לי כי הצעה אשר תנקוב באחוז תוספת – תיפסל ללא שימוע.**

ידוע לי שהצעתי משקפת את המחיר הסופי המוצע על ידי, באופן המגלם את כל העבודות, החומרים, ההוצאות והעלויות הכרוכים בביצוע העבודות, ומילוי כל חובותיי לפי ההסכם.

* 1. הנני מצרף להצעתי את המסמכים המפורטים בסעיף 5 להוראות למשתתפים.

1. הנני מצהיר ומתחייב כי הצעתי זו מחייבת אותי לכל דבר ועניין ובהתאם לתנאי המכרז וההסכם שצורף לו, ללא סייג וללא תנאי, למשך ארבעה חודשים לפחות מהמועד האחרון שנקבע להגשת הצעות למכרז (וככל שיידחה מועד זה, למשך ארבעה חודשים מהמועד הנדחה).

ידוע לי, כי במידה ואזכה במכרז, תנאי מוקדם להשתכללות ההתקשרות מכוח המכרז הינו המצאת ההסכם חתום על ידי בצירוף כל המסמכים הנדרשים עפ"י ההסכם – לרבות אישור על קיום ביטוחים (נספח ב' (2)) חתום כדין ע"י מבטחי היועץ– עפ"י הנוסח הקבוע במסמכי המכרז, תוך 7 ימי עבודה ממועד קבלת ההסכם לחתימות.

ידוע לי, כי במידה ואזכה במכרז, היה וההסכם בצירוף המסמכים הנדרשים, עפ"י הנוסח הקבוע במסמכי המכרז, לא יומצאו על ידי במועד האמור, החברה תהיה רשאית לבטל את זכייתי במכרז.

**ולראיה באתי/נו על החתום:**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**שם המשתתף מס' ת.ז./ח.פ./ח.צ.**  **כתובת המשתתף**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

**מס' טלפון שם/ות מורשה/י החתימה של המשתתף חתימה/ות**

**במידה והמשתתף במכרז הינו תאגיד יש למלא את האישור להלן:**

אני הח"מ \_\_\_\_\_\_\_\_\_\_\_\_\_ עו"ד/רו"ח החברה \_\_\_\_\_\_\_\_\_\_\_\_\_\_\_\_\_\_ מאשר בזאת כי חתימות ה"ה \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, שניהם מנהל/ים בתאגיד בצרוף חותמת התאגיד מחייבים, עפ"י תזכיר התאגיד ותקנותיו, את התאגיד, לכל דבר ועניין.

\_\_\_\_\_\_\_\_\_\_\_\_\_\_\_\_\_

**עו"ד/רו"ח**

**כתב כמויות**

| **פעולה** | **תעריף בשקלים חדשים לא כולל מע"מ** |
| --- | --- |
| **אישור תוכנית מים וביוב** | 3,800 |
| **אישור תב"ע** | 3,800 |
| **אישור תוכנית מים או ביוב** | 2,000 |
| **אישור תכנית התארגות** | 2,000 |
| **אישור תכנית עוגנים** | 2,000 |
| **אישור תוכנית שינויים מים וביוב (\*)** | 2,000 |
| **בקרה על בודק תוכניות סניטריות (\*\*)** | 2,000 |
| **אישור תוכנית שינויים מים או ביוב (\*)** | 2,000 |
| **אישור מפה טופוגרית** | 945 |
| **אישור תיאום הנדסי** | 945 |

(\*) שינויים בתכנית לאחר האישור שלה

(\*\*) בחינה ובקרה של בודק חיצוני או פנימי אשר מונה על ידי החברה

**נספח ב' (1)**

**תנאים כלליים לביטוחי היועץ**

לעניין הגדרות נשוא נספח ביטוח זה:

| שם היועץ | : | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | (להלן: "**היועץ**") |
| --- | --- | --- | --- |
| תאגיד השירותים | : | **פלגי שרון בע"מ** | (להלן: "**התאגיד**") |
| השירותים | : | **בדיקה, בקרה ואישור תוכניות אינסטלציה לצורך קבלת היתרי בנייה** | (להלן: "**השירותים**") |

## מבלי לגרוע מאחריותו של היועץ על פי הדין, ומהתחייבויותיו על פי הסכם זה, מתחייב היועץ כי לפני מועד תחילת מתן השירותים נשוא הסכם זה (להלן: "**השירותים**") על ידו ו/או מטעמו ו/או עבורו, לערוך ולקיים על חשבונו במשך כל תקופת מתן השירותים נשוא הסכם זה ו/או כל תקופה אחרת כמפורט בהסכם זה לעניין ביטוח אחריות מקצועית, את הביטוחים המפורטים להלן, באמצעות חברת ביטוח המורשית כדין לפעול בישראל (להלן: "**ביטוחי היועץ**" או "**הביטוחים**"):

### **צד שלישי**;

* 1. ביטוח אחריות כלפי צד שלישי המבטח את אחריותו של היועץ על-פי דין בגין מעשה או מחדל רשלני בקשר עם מתן השירותים אשר גרמו לאובדן פגיעה או נזק לגופו ו/או לרכושו של כל אדם ו/או גוף שהוא בכל הקשור למתן השירותים בקשר עם ההסכם, לרבות פגיעה או נזק לתאגיד, מנהליו ועובדיו.
  2. גבולות האחריות 2,000,000 ₪ (שני מיליון ₪) לאירוע ובמצטבר לתקופת הביטוח.
  3. ביטוח זה אינו כפוף להגבלות בדבר חבות הנובעת מ: אש, התפוצצות, בהלה, חבות היועץ בגין וכלפי קבלנים ו/או קבלני משנה ועובדיהם, מתקנים סניטאריים פגומים, זיהום תאונתי מקרי ובלתי צפוי, שביתה והשבתה, הרעלה מכל דבר מזיק ממאכל או משקה המוגש ככיבוד בחצרי המבוטח ו/או התאגיד, וכן תביעות תחלוף מצד המוסד לביטוח לאומי (למעט לגבי עובדים שהיועץ חייב לשלם בגינם דמי ביטוח לאומי).
  4. פוליסת ביטוח האחריות כלפי צד שלישי הנערכת על ידי היועץ על פי **נספח ב' (2) אישור ביטוחי היועץ** תורחב לשפות את התאגיד, מנהליו ועובדיו (להלן: "**יחידי המבוטח**") היה ותוטל על מי מהם אחריות בגין מעשה ו/או מחדל רשלני של היועץ ו/או מנהליו ו/או עובדיו, בכפוף לסעיף "**אחריות צולבת**" על פיו יראו את הביטוחים כאילו נערכו בנפרד עבור כל אחד מיחידי המבוטח.
  5. בפוליסת הביטוח מצוין במפורש כי רכוש התאגיד שאינו רכוש בבעלותו ו/או שימושו, של היועץ, ייחשב לצורך ביטוח זה כרכוש צד שלישי (למעט אותו חלק של הרכוש עליו פועל היועץ ישירות).

### **חבות מעבידים**;

* 1. ביטוח חבות מעבידים המבטח את אחריותו של היועץ על פי פקודת הנזיקין (נוסח חדש) ו/או עפ"י חוק האחריות למוצרים פגומים, התש"ם 1980 כלפי העובדים המועסקים על ידו במתן השירותים בקשר עם ההסכם בגין תאונת עבודה ו/או מחלה מקצועית (להלן: "**מקרה ביטוח**") שייגרמו למי מהם תוך כדי ועקב עבודתם במשך תקופת הביטוח בכל הקשור במתן השירותים בקשר עם ההסכם.
  2. גבולות האחריות בביטוח חבות מעבידים:
     1. 6,000,000 ₪ לתובע.
     2. 20,000,000 ₪ לאירוע ובמצטבר לתקופת הביטוח.
  3. הפוליסה לביטוח חבות מעבידים לא תכלול הגבלות בדבר שעות עבודה ומנוחה, חבות היועץ כלפי קבלנים ו/או קבלני משנה ו/או עובדיהם (היה והיועץ ייחשב כמעבידם), פיתיונות ורעלים והן בדבר העסקת נוער המועסקים על פי החוק.
  4. בנוסף ומבלי לגרוע מהאמור לעיל ולהלן, מוסכם בזה כי פוליסת הביטוח תורחב לשפות את התאגיד, מנהליו ועובדיו , היה ונקבע לעניין קרות מקרה ביטוח, כי מי מהם נושא בחובות מעביד כלשהן כלפי מי מעובדי היועץ.
  5. כמו כן מוסכם ומוצהר בזה כי פוליסת הביטוח תכלול סעיף מפורש בדבר ויתור על זכות התחלוף (השיבוב) של מבטחי היועץ כלפי התאגיד, מנהליו ועובדיו ובלבד שהאמור בדבר הוויתור על זכות התחלוף לא יחול לטובת אדם שגרם לנזק בזדון.
  6. למרות האמור בסעיף **3** זה, היה והיועץ אינו מעסיק עובדים ו/או אינו חברה בע"מ, מוסכם כי היועץ רשאי שלא לערוך ביטוח חבות מעבידים כאמור באישור עריכת ביטוחי היועץ (נספח ב' (2)), במלואו או בחלקו. היועץ מתחייב כי במידה ויעסיק עובדים לצורך מתן השירותים לתאגיד בקשר עם ההסכם, יערוך היועץ את הביטוח כמתחייב מן האמור בסעיף **3** זה ובאישור עריכת ביטוחי היועץ (נספח ב' (2)) וימציא לתאגיד אישור כנדרש על פי הסכם זה על נספחיו.
  7. בנוסף ומבלי לגרוע מהאמור בסעיף **3** לעיל ובמידה והיועץ אינו עורך ביטוח חבות מעבידים, מתחייב היועץ להמציא לידי התאגיד, לא יאוחר ממועד תחילת מתן השירותים נשוא הסכם זה, הצהרה בגין אי העסקת עובדים בהתאם לנוסח "**הצהרת אי העסקת עובדים**" (**נספח ב' (3)**), המצורפת להסכם זה כשהיא חתומה כדין על ידי היועץ.

### **אחריות מקצועית**;

* 1. ביטוח אחריות מקצועית המבטח את אחריות היועץ על פי דין בשל תביעה ו/או דרישה בגין רשלנות מקצועית ו/או בגין הפרת חובה מקצועית שמקורן במעשה או מחדל רשלני של היועץ ו/או עובדיו במסגרת מתן השירותים בקשר עם ההסכם.
  2. גבולות האחריות 2,000,000 ₪ (שני מיליון ₪) לאירוע ובמצטבר לתקופת הביטוח.
  3. ביטוח זה אינו כפוף להגבלות בדבר חבות הנובעת מאובדן שימוש, איחור, השהייה או עיכוב בעקבות מקרה ביטוח מכוסה, כמו כן הפוליסה כוללת הרחבות בגין חבות היועץ עקב אובדן מסמכים (מוגבל לסך של 50,000 ₪ לאירוע ובמצטבר לתקופת הביטוח), חבות הנובעת מחריגה בתום לב מסמכות, מטעות, רשלנות או אי יושר של מי מעובדי היועץ.
  4. באחריותו של היועץ להרחיב את פוליסת הביטוח לשפות את התאגיד, מנהליו ועובדיו לעניין אחריותם בגין מעשה או מחדל רשלני שנעשו בתום לב על ידי היועץ ו/או עובדיו וזאת מבלי לגרוע מחבות היועץ כלפי התאגיד, מנהליו ועובדיו .
  5. פוליסת הביטוח כוללת בין היתר מועד תחולה רטרואקטיבי מיום שאינו מאוחר ממועד תחילת מתן השירותים.
  6. כמו כן תכסה פוליסת הביטוח תקופת גילוי של 6 (שישה) חודשים לאחר תום תקופת הביטוח (למעט באם עילת הביטול הינה בגין אי תשלום פרמיה ו/או מרמה) בתנאי כי לא נערך ע"י היועץ ביטוח חלופי **המעניק כיסוי לאותה החבות המבוטחת לפי פוליסה זו**. מוסכם בזה כי הכיסוי הביטוחי על פי הרחבה זו יחול אך ורק על אירועים שעילתם לפני תום תקופת הביטוח ואשר נתגלו לראשונה בתקופת הגילוי.
  7. את ביטוח אחריות מקצועית, על היועץ להחזיק בתוקף כל עוד מתקיימת אחריותו על פי דין לכל פעילות אשר נעשתה על ידו בקשר עם הסכם זה על נספחיו.

1. **ביטוח רכוש אש מורחב;**

ביטוחי הרכוש של היועץ (**אם וככל שייערכו ובמידה ויהיו רלוונטיים להסכם זה**) יכללו סעיף מפורש בדבר ויתור על זכות התחלוף (השיבוב) של מבטחי היועץ כלפי התאגיד, מנהליו ועובדיו ובלבד שהאמור בדבר הוויתור על זכות התחלוף לא יחול לטובת אדם שגרם לנזק בזדון.

1. היועץ מתחייב להביא לידיעת מבטחיו את דרישות והוראות הביטוח המפורטות לעיל ולהלן ואת מהות השירותים המפורטים בהסכם זה במלואן ומצהיר בזאת כי קיבל ממבטחיו אישור כי ייערכו עבורו את כל הביטוחים הנדרשים כמפורט לעיל ולהלן.

## היועץ מתחייב, לפני מועד תחילת מתן השירותים נשוא הסכם זה על ידו ו/או מטעמו, להמציא לידי התאגיד את המסמכים המפורטים להלן והמהווים חלק בלתי נפרד מהסכם זה, בהתאם לתנאים וההיקפים המפורטים בהסכם זה (להלן: "**מסמכי הביטוח**"):

### אישור קיום ביטוחי היועץ בהתאם לנוסח המצורף להסכם זה כנספח ב' (2) (להלן: "אישור ביטוחי היועץ").

### בנוסף להמצאת אישור ביטוחי היועץ נספח ב' (1) החתום כאמור, מתחייב היועץ כי בכפוף לקבלת דרישה בכתב מהתאגיד (להלן: "**הדרישה**") במקרה של גילוי נסיבות העלולות להביא לתביעה על פי איזה מפוליסות הביטוח ו/או על מנת לאפשר לתאגיד לבחון את קיום תנאי הביטוח שבהסכם ימציא היועץ לתאגיד את חלקי הפוליסות המתייחסים להתקשרות נשוא הסכם זה בלבד ומבלי שייחשפו נתונים מסחריים שאינם רלוונטיים לשירותים נשוא הסכם זה.

### מוסכם בזה כי המצאת האישור בדבר עריכת הביטוחים נספח ב' (2), כאמור, לא תפגע ו/או לא תגרע מהתחייבויות היועץ על פי הסכם זה, על נספחיו.

### מוסכם בזה על היועץ כי המצאת אישור ביטוחי היועץ (נספח ב' (2)), כאמור, הינה תנאי יסודי בהסכם זה וללא המצאת האישור כנדרש, לא יוכל היועץ להתחיל ו/או להמשיך במתן השירותים נשוא הסכם זה. על אף האמור לעיל, מוסכם כי אי המצאת אישור הביטוח במועד הנדרש, לא תהווה הפרה יסודית, אלא אם חלפו 10 (עשרה) ימים ממועד בקשת התאגיד בכתב, להמציאו כאמור.

### מוסכם בזה על היועץ כי ביטוחי צד שלישי ואחריות מקצועית (לעניין ביטוח חבות מעבידים, במקרה בו ייערך) הנערכים על ידי היועץ, כאמור לעיל, יורחבו לכסות בין היתר את אחריותו של היועץ בגין וכלפי קבלנים וקבלני משנה (לעניין ביטוח חבות מעבידים היה והיועץ ייחשב למעבידם), וכן יורחבו לשפות את התאגיד, מנהליו ועובדיו בגין אחריות שתוטל על מי מהם עקב מעשה ו/או מחדל רשלני של היועץ (להלן: "**יחידי המבוטח**").

## על היועץ להחזיק בתוקף את כל הביטוחים הנדרשים בקשר עם השירותים נשוא הסכם זה, במשך כל התקופה בה יהיה הסכם זה בתוקף. בנוסף לאמור לעיל ומבלי לגרוע ממנו, את ביטוח אחריות מקצועית, על היועץ להחזיק בתוקף כאמור בסעיף **4.7** לעיל.

## מוסכם בזה על היועץ כי ביטוחי צד שלישי ואחריות מקצועית, ייערכו בגבולות אחריות ספציפיים לכל פוליסה בנפרד ולא כגבולות אחריות משותפים. מובהר בזאת כי במקרה של ביטוח משולב, יוכפל גבול האחריות המפורט בנספח ב' (2) זה ובנספח אישור קיום הביטוחים (נספח ב' (2)) **לכדי 4,000,000 ₪** למקרה ולתקופת הביטוח**.**

## למען הסר ספק מובהר בזאת כי סכומי הביטוח ו/או גבולות האחריות ו/או תנאי הביטוח המתחייבים מן האמור בהסכם זה ובאישור עריכת ביטוחי היועץ (נספח ב' (2)), הינם דרישה מינימאלית המוטלת על היועץ, ועל היועץ לבחון את חשיפתו לנזקים ו/או לחבויות ולקבוע את סכומי הביטוח ו/או גבולות האחריות ו/או תנאי הביטוח בהתאם. היועץ מצהיר ומאשר כי הינו מנוע מלהעלות כל טענה ו/או דרישה ו/או תביעה כלפי התאגיד ו/או מי מהבאים מטעמו בקשר עם הסכם זה בכל הקשור לסכומי הביטוח ו/או לגבולות האחריות ו/או לתנאי הביטוח המינימאליים כאמור לעיל ולהלן.

## ביטוחי היועץ יכללו תנאי מפורש על פיו המבטח אינו רשאי לבטלם ו/או לשנותם לרעה בתקופת הביטוח, אלא אם נמסרה על כך ליועץ ולתאגיד הודעה בכתב 30 (שלושים) יום מראש על כוונתו לעשות זאת. מבטחי היועץ יתחייבו כי לא יהיה תוקף לביטול ו/או שינוי לרעה שכאלו לגבי התאגיד, מנהליו ועובדיו אם לא נמסרה הודעה בכתב כאמור לעיל ובטרם חלוף 30 (שלושים) הימים ממועד מסירת ההודעה.

## בכל פעם שמבטחו של היועץ יודיע ליועץ ולתאגיד כי איזה מבין ביטוחי היועץ על פי הביטוחים שנערכו לפי נספח ב' (1) זה "**תנאים כלליים לביטוחי היועץ**", לרבות האמור בנספח אישורי ביטוח היועץ (נספח ב' (1)) עומד להיות מבוטל או משונה לרעה, כאמור בסעיף **12** לעיל, מתחייב היועץ לערוך את אותו הביטוח מחדש ולהמציא לתאגיד אישור עריכת ביטוח חדש, לפני מועד הביטול או השינוי לרעה של הביטוח הקודם, כאמור לעיל.

## ביטוחי היועץ ייכללו תנאי מפורש על פיו ייקבע כי הינם ראשוניים וקודמים לכל ביטוח הנערך על ידי התאגיד וכי מבטחי היועץ מוותרים על כל דרישה ו/או טענה ו/או תביעה בדבר שיתוף ביטוחי התאגיד. לרבות כל טענה ו/או זכות כאמור בסעיף 59 לחוק חוזה הביטוח התשמ"א – 1981 ולרבות כל טענת "**ביטוח כפל**" כלפי התאגיד וכלפי מבטחיו.

## מבלי לגרוע מהאמור לעיל ולהלן, היועץ מצהיר, כי לא תהיה לו כל טענה ו/או דרישה ו/או תביעה כנגד התאגיד, מנהליו ועובדיו בגין נזק לרכוש בבעלותו של היועץ ו/או המובא על ידו לצורך מתן השירותים נשוא הסכם זה ואשר היועץ זכאי לשיפוי בגינו על פי ביטוח הרכוש שנערך על ידו (בין אם נערך ובין אם לאו), והוא פוטר בזאת את התאגיד, מנהליו ועובדיו מכל אחריות לנזק כאמור (לרבות בגין ההשתתפות העצמית המוטלת על היועץ). אולם מוסכם בזה כי הפטור כאמור לא יחול לטובת אדם שגרם לנזק בזדון.

## היועץ מתחייב לשלם את דמי הביטוח בגין הפוליסות המפורטות **בנספח ב' (1)** זה "**תנאים כלליים לביטוחי היועץ**" לרבות באישור ביטוחי היועץ (נספח ב' (2)), וכל תשלום אחר שיידרש על ידי חברת הביטוח בקשר להן במועד ולמלא ולקיים את כל הוראות הפוליסות כלשונן, ומבלי לפגוע בכלליות האמור, לשמור על הוראות הבטיחות והזהירות הנכללות בפוליסות הביטוח, ככל שקיימות ולדאוג ולוודא כי הפוליסות תהיינה בתוקף במשך כל תקופת מתן השירותים בקשר עם הסכם זה. בנוסף לאמור לעיל ומבלי לגרוע ממנו, מתחייב היועץ כי את ביטוח אחריות מקצועית יחזיק בתוקף כאמור בסעיף **4.7** לעיל.

## היועץ מתחייב להודיע לתאגיד עם היוודע למנהליו על כל אירוע בקשר עם השירותים נשוא הסכם זה, העלול להוות עילה לתביעה על פי ביטוח אחריות מקצועית, אחריות כלפי צד שלישי או חבות מעבידים. כן מתחייב היועץ לשתף פעולה עם התאגיד ככל שהדבר אינו נוגד את אינטרס היועץ, ככל שיידרש לשם מימוש תביעת ביטוח אשר התאגיד יחליט להגישה למבטחים ו/או מימוש זכויות התאגיד על פי ביטוחי היועץ.

## כמו כן ומבלי לגרוע מהאמור לעיל ולהלן, היועץ יהיה אחראי לשפות את התאגיד, מנהליו ועובדיו באופן מלא בגין כל נזק אשר ייגרם למי מהם עקב אי כיסוי ביטוחי הנובע מהפרה ו/או אי קיום של תנאי מתנאי איזו מפוליסות הביטוח שלא בתום לב על ידי היועץ ו/או מנהליו ו/או מי מהעובדים המועסקים על ידו, בכפוף לכך כי האחריות ו/או חובת השיפוי מוטלת על היועץ על פי הסכם זה ו/או על פי הדין.

## בנוסף לאמור לעיל ומבלי לפגוע בכלליות האמור ייקבע בפוליסות כי הפרה בתום לב ו/או אי קיום בתום לב של תנאי מתנאי איזו מפוליסות הביטוח על ידי היועץ, לרבות, אך לא מוגבל, איחור במתן הודעה ו/או איחור בהגשת תביעה שנעשו בתום לב על ידי היועץ ו/או מי מטעמו, לא יפגעו בזכויות התאגיד, מנהליו ועובדיו לקבלת שיפוי על פי ביטוחים אלו.

## לא יאוחר מ - 7 (שבעה) ימים ממועד תום תקופת ביטוחי היועץ, מתחייב היועץ להמציא לתאגיד את אישור עריכת הביטוח (נספח ג' (1)) כאמור בסעיף **7** לעיל ולהלן, בגין הארכת ביטוחי היועץ לתקופה נוספת, היועץ מתחייב לחזור ולהמציא את אישור ביטוחי היועץ (נספח ב' (2)), במועדים הנקובים, מדי תקופת ביטוח וכל עוד הינו מחויב בעריכת הביטוחים בהתאם לאמור בהסכם זה על נספחיו.

## היועץ מצהיר כי ידוע לו שהמצאת אישור ביטוחי היועץ (נספח ב' (2)) כאמור, הינה תנאי מתלה ומקדים לתחילת ו/או להמשך מתן השירותים והתאגיד יהא רשאי למנוע מהיועץ את תחילת ו/או המשך מתן השירותים כאמור במקרה אישור ביטוחי היועץ (נספח ב' (2)(, כאמור, לא הומצא במועד המוסכם כנדרש.

## מוסכם בזה במפורש כי אין בעריכת ביטוחי היועץ, המצאתם ו/או בבדיקתם ו/או אי בדיקתם, על ידי התאגיד ו/או בשינויים, כדי להטיל אחריות כלשהי על התאגיד ו/או על מי מטעמו בקשר עם הסכם זה, ו/או להוות אישור בדבר התאמתם למוסכם ו/או כדי לצמצם ו/או לגרוע בצורה כלשהי מאחריותו ו/או מהתחייבויותיו של היועץ על פי הסכם זה ו/או על פי הדין ו/או כדי להטיל אחריות כלשהי על התאגיד ו/או על מי מהבאים מטעמו בקשר עם הסכם זה.

## למען הסר ספק מובהר כי המצאת או אי המצאת מסמכי הביטוח לרבות אישור ביטוחי היועץ (נספח ב (2)) כאמור בסעיפים **7** ו– **21** לעיל במועד, לא תפגע בהתחייבויות היועץ על - פי הסכם זה, על נספחיו.

## התאגיד רשאי (אך לא חייב) לבדוק את אישורי הביטוח אשר יומצאו על ידי היועץ כאמור לעיל והיועץ מתחייב לבצע כל שינוי או תיקון שיידרש על מנת להתאימם להתחייבויותיו על פי נספח ב' (1) זה "תנאים כלליים לביטוחי היועץ".

## היועץ מצהיר ומתחייב כי זכות הביקורת של התאגיד ביחס לאישורי הביטוח וזכותו לבדוק את אישורי הביטוח ולהורות על תיקונם כמפורט לעיל, אינה מטילה על התאגיד ו/או על מי מטעמו בקשר עם הסכם זה, כל חובה וכל אחריות שהיא לגבי הפוליסות ואישורי הביטוח כאמור, טיבם, היקפם, ותוקפם, או לגבי היעדרם, ואין בה כדי לגרוע מכל חובה שהיא המוטלת על היועץ על פי הסכם זה ו/או אחריותו על פי הדין.

## בנוסף ומבלי לגרוע מהאמור לעיל, מוסכם בזה כי התאגיד יהא רשאי לעכב כל סכום לו הינו זכאי על פי תנאי נספח ב' (1) זה "תנאים כלליים לביטוחי היועץ" מהתמורה העומדת לזכות היועץ בקשר עם ההתקשרות נשוא הסכם זה ובתנאי שהודיעה על כך ליועץ, בכתב, 7 (שבעה) ימים מראש.

## מוסכם בזה על התאגיד כי עם תשלום תגמולי הביטוח במלואם ויישוב התביעה בהתאם למוסכם על התאגיד, יושב ליועץ הסכום המעוכב בניכוי הוצאות שנגרמו לתאגיד (באם נגרמו) בקשר עם התביעה לתגמולי הביטוח, כאמור.

## מוסכם בזה במפורש כי האחריות לתשלום דמי הביטוח וההשתתפות העצמית חלה על היועץ בלבד, ובכל מקרה לא על התאגיד ו/או על מי מהבאים מטעם התאגיד בקשר עם הסכם זה.

## בנוסף ומבלי לגרוע מהאמור בכל מקום בהסכם זה לעיל, מתחייב היועץ למלא אחר כל דרישות והוראות החוק לביטוח לאומי, חוק ביטוח בריאות ממלכתי וכל הצווים, התקנות וכדומה, שהותקנו לפי החוקים הנ"ל, ובעיקר, אך מבלי לפגוע מכלליות האמור לעיל, באופן שכל העובדים שיועסקו על ידו במתן השירותים נשוא הסכם זה, לרבות שליחיו ואלה שיועסקו באופן מקרי או זמני, יהיו בכל עת ובמשך כל תקופת הסכם זה, זכאים לכל הזכויות שעל פי החוקים הנ"ל.

## מובהר בזאת, כי כל הוראה בנספח ב' (1) זה "תנאים כלליים לביטוחי היועץ" בקשר לביטוח אינה באה לגרוע מכוחם של הוראות ההסכם בדבר אחריותו של היועץ לנזקים באם יגרמו כאמור בסעיפים אחרים בהסכם זה ו/או על פי הדין.

## בנוסף ומבלי לגרוע מהאמור לעיל, מצהיר היועץ ומתחייב כי הינו משחרר את התאגיד ו/או מי מהבאים מטעמו בקשר עם הסכם זה, מכל אחריות בגין תביעות ו/או דרישות שמקורן בפגיעה מצד היועץ בזכויות קניין רוחני, הפרת זכויות יוצרים, פרסום לשון הרע, פגיעה בפרטיות ו/או פגיעה ברגשות הציבור, בקשר עם פעילות היועץ ו/או מי מטעם היועץ על פי הסכם זה.

## מוסכם בזה כי ביטוחי היועץ הנערכים על פי האמור בהסכם זה לא יכללו חריג לחבות המבטח עקב ו/או בקשר עם רשלנות רבתי מצד היועץ (המבוטח) ו/או בגין מי מהבאים מטעמו בקשר עם השירותים נשוא הסכם זה, ובלבד שלא יהיה באמור לעיל, כדי לגרוע מזכויות המבטח ומחובות היועץ (המבוטח) על פי חוק חוזה הביטוח ה'תשמ"א - 1981.

## מובהר, כי הוראות נספח ב' (1) זה "תנאים כלליים לביטוחי היועץ" הנן מעיקרי ההסכם, והפרתן מהווה הפרה יסודית של ההסכם.

## לא ביצע ו/או לא קיים ו/או לא האריך היועץ את הביטוחים אשר התחייב לבצע על פי הסכם זה במלואם או בחלקם, יהא התאגיד רשאי, מבלי לפגוע בזכויותיו לפי הסכם זה או על פי הדין, לעכב כל תשלום המגיע ממנו ליועץ לפי הסכם זה.  מוסכם בזה על התאגיד כי עם הצגת נספח אישור ביטוחי היועץ ((נספח ב' (2)), בהתאם לנדרש על פי ההסכם ולמוסכם על התאגיד, ישולם ליועץ הסכום המעוכב, כאמור.

**נספח ב' (2) - אישור ביטוחי ה"יועץ".**

| **אישור קיום ביטוחים** | | | | **תאריך הנפקת האישור**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| --- | --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | | |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | המבוטח/המועמד לביטוח\*\* | אופי העסקה והעיסוק המבוטח\* | מעמד מבקש האישור\* |
| **שם:**  **פלגי שרון בע"מ (התאגיד)** | **שם:**  לא רלוונטי | **שם:** | אופי העסקה:  ☒ **נותן שירותים.**  ☒ **יועץ.**  העיסוק המבוטח:  ☒ **בקרה ואישור תוכניות אינסטלציה לצורך קבלת היתרי בניה.** | ☒ **מקבל השירותים.**  ☒ **חברה עירונית.**  ☒ **תאגיד מים וביוב.**  ☐ **אחר: \_\_\_\_\_\_** |
| **ח.פ.**  51-455889-2 | **ח.פ/ת.ז.** | **ח.פ/ת.ז.** |
| **מען**  רח' דרך גדוד ברק 100, טבריה | **מען**  לא רלוונטי | **מען:** |

| סוג הביטוח  חלוקה לפי גבולות אחריות או סכומי ביטוח | מספר הפוליסה\*\*\* | נוסח ומהדורת הפוליסה\*\*\* | תאריך תחילה  (ניתן להזין תאריך רטרואקטיבי) | תאריך סיום | גבול אחריות לכלל פעילות המבוטח/ סכום ביטוח | | מטבע | כיסויים נוספים בתוקף וביטול חריגים \*\*\*\* |
| --- | --- | --- | --- | --- | --- | --- | --- | --- |
| לתקופה | למקרה\* |
| **צד ג'** | \_\_\_\_\_\_ | ביט\_\_\_\_\_ | \_\_\_\_\_\_ | \_\_\_\_\_\_\_\_ | 2,000,000 | 2,000,000 | ₪. | **302 אחריות צולבת.**  **307 קבלנים וקבלני משנה הרחבה.**  **309 ויתור על תחלוף לטובת מבקש**  **האישור.**  **315 כיסוי לתביעות המל"ל.**  **321 מבוטח נוסף בגין מעשי ו/או**  **מחדלי המבוטח – מבקש**  **האישור.**  **322 מבקש האישור מוגדר כצד**  **שלישי.**  **328 ראשוניות.**  **329 רכוש מבקש האישור ייחשב**  **כצד שלישי.** |
| **חבות מעבידים** | \_\_\_\_\_\_ | ביט\_\_\_\_\_ | \_\_\_\_\_\_ | \_\_\_\_\_\_\_\_ | 20,000,000 | 6,000,000 | ₪. | **309 ויתור על תחלוף לטובת מבקש**  **האישור.**  **319 מבוטח נוסף היה וייחשב**  **כמעבידם של מי מעובדי**  **המבוטח.**  **328 ראשוניות.** |
| **אחריות מקצועית**  **תחולה**  **רטרואקטיבית** | \_\_\_\_\_\_  \_\_\_\_\_\_\_ | \_\_\_\_\_\_ | \_\_\_\_\_\_ | \_\_\_\_\_\_\_\_ | 2,000,000 | 2,000,000 | ₪. | **301 אובדן מסמכים.**  **309 ויתור על תחלוף לטובת מבקש**  **האישור.**  **321 מבוטח נוסף בגין מעשי ו/או**  **מחדלי המבוטח, מבקש**  **האישור.**  **325 מרמה ואי יושר עובדים.**  **326 פגיעה בפרטיות.**  **328 ראשוניות.**  **332 תקופת גילוי (6 חודשים).** |

| פירוט השירותים **(בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון**.** ניתן להציג בנוסף גם המלל המוצג לצד הקוד ברשימה הסגורה**)\*:** |
| --- |
| **(038) יועצים/מתכננים (040) מהנדס, אדריכל.** |
| **ביטול/שינוי הפוליסה \*** |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 30 יום **לאחר משלוח הודעה למבקש האישור בדבר השינוי או הביטול.** |
| **חתימת האישור** |
| **המבטח:** |

**נספח " ב' (3) "**

**הצהרת אי העסקת עובדים**

תאריך : \_\_\_\_\_\_\_\_\_\_

| לכבוד  פלגי מים בע"מ (להלן : "התאגיד")  רחוב התע"ש 11,  **כפר סבא** |
| --- |

**א.ג.נ.,**

**הנדון: הצהרת אי העסקת עובדים**

**שירותי ייעוץ**

| שם היועץ: | | \_\_\_\_\_\_\_\_\_\_\_ |
| --- | --- | --- |
| כתובת: | | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| תיאור השירותים : | | שירותי ייעוץ בתחום **בדיקת תוכניות אינסטלציה לצורך קבלת היתרי בניה** (להלן: "ה**שירותים**"). |
| הנני **\_\_\_\_\_\_\_\_\_\_\_\_\_\_\_\_\_\_\_\_** ח.פ./ת.ז. \_\_\_\_\_\_\_\_\_\_\_\_\_\_\_מרחוב \_\_\_\_\_\_\_\_\_\_\_\_\_\_\_\_\_\_\_\_,  מיקוד \_\_\_\_\_\_\_\_\_\_\_\_\_, מצהיר בזאת : | | |
| א. | הריני מצהיר בזאת כי במסגרת השירותים הניתנים לכם על פי האמור בהסכם שבנדון אינני מעסיק עובדים. | |
| ב. | מאחר וכאמור בסעיף א' לעיל אינני מעסיק עובדים, לא נכלל ביטוח חבות מעבידים בסידורי הביטוח שערכתי. | |
| ג. | הנני מתחייב כלפיכם כי במידה ואעסיק עובדים כלשהם במסגרת השירותים שבנדון, אערוך את ביטוח חבות מעבידים כמתחייב על פי ההסכם שבנדון ובנספח אישור הביטוח (**נספח ב' (2)**) (חבות מעבידים) להסכם. | |
| ד. | בהמשך ומבלי לגרוע מהאמור **בסעיף ג'** לעיל, הנני מתחייב כי במידה ואעסיק עובדים אמציא לכם נספח ביטוח מתוקן כמתחייב מההסכם שבנדון. | |

ולראיה באתי על החתום

בכבוד רב

| (שם המצהיר) |  | (חתימת המצהיר) |  | (תאריך) |
| --- | --- | --- | --- | --- |

**נספח ג'**

**שמירת סודיות, הימנעות מניגוד עניינים והגנה על הפרטיות**

אני \_\_\_\_\_\_\_\_\_\_\_\_\_\_\_\_\_ המוסמך להתחייב בשם היועץ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (שם היועץ), מצהיר ומתחייב כמפורט להלן:

**שמירת סודיות**

1. אני מתחייב לשמור כל מידע שיגיע אלי במסגרת הסכם זה כל מידע אודות פלגי שרון מיסודן של עיריית כפר סבא והמועצה המקומית כוכב יאיר צור – יגאל בע"מ (להלן: "**החברה**"), עובדיה וצרכניה.
2. לעניין התחייבות זו - "מידע" הוא כל המידע והידע, אשר מצויים כעת ו/או שימצאו בעתיד בידי החברה או בידי מי מטעמו, הקשורים ו/או נוגעים בדרך כלשהי לחברה ו/או לעסקיה ו/או לפעילותה ו/או לחברות ו/או לתאגידים ו/או לגופים הקשורים אליה וכן כל תוכן שייצר היועץ ו/או החברה ו/או הגיע לחברה מצד שלישי כלשהו, לרבות מידע אישי כהגדרתו עפ"י כל דין.
3. הנני מודע לכך כי החברה מחויבת לסודיות מכוח הדין, רגולציה והסכמים שיש לה עם ספקים, לקוחות, וצדדים שלשיים ואני מתחייב למלא בנאמנות את התחייבויות החברה כלפי גופים אלו לשמירה על סודיות.
4. הנני מתחייב לשמור על אבטחת מידע של המידע ו/או המידע האישי על פי הוראות הידן והחברה כפי שיפורסמו מעת לעת.
5. התחייבותי זו אינה מוגבלת בזמן ותמשיך ותחול גם לאחר סיום הסכם זה.

**הימנעות מניגוד עניינים**

1. לא אמלא תפקיד אחר מחוץ לחברה העלול ליצור ניגוד עניינים עם תפקידי כבודק תוכניות עפ"י הסכם זה בחברה.
2. בתוקף מעמדי כבודק תוכניות בחברה, אמנע מלקבל החלטות, לטפל בכל צורה אחרת, במישרין או בעקיפין, בנושאים העלולים להעמידני במצב של חשש לניגוד עניינים, ובפרט בנושאים הקשורים לעניינים הבאים:
   1. בענייני האישיים;
   2. בענייני קרובי משפחתי;
3. בכל מצב של חשש לניגוד עניינים, אדווח מייד למנכ"ל החברה וליועמ"ש החברה, ויכול שיופסק מתן השירותים על ידי.
4. בכל מקרה בו יחול שינוי בתוכן הצהרתי זו, או יתעוררו במהלך אספקת השירותים הסדורה סוגיות שלא נצפו מראש, העלולות להעמיד אותי במצב של חשש לניגוד עניינים, אני מתחייב/ת לעדכן את מנכ"ל החברה ואת יועמ"ש החברה לאלתר ולפעול לפי הנחיותיהם המתחייבות מהשינוי.
5. הובהר לי כי האחריות להימנע מהיקלעות למצב של חשש לניגוד עניינים מוטלת עלי.

**הגנה על פרטיות**

1. אני מצהיר כי אני מודע לחובות החברה לשמור ולהגן על פרטיות לקוחות החברה ועובדיה, בהתאם לחוק הגנת הפרטיות, תשמ"א-1981, ובהתאם לדינים השונים הנוגעים להגנת הפרטיות.
2. הנני מתחייב לשמור על כל דין בעניין הגנת הפרטיות, ולפעול על פיו ועל פי הנחיות החברה בעניין זה. מובהר כי אין במתן הנחיות החברה או באי מתן הנחיות כאמור, בכדי לגרוע מאחריותי.
3. אני מתחייב לשפות ולפצות את החברה על כל נזק שייגרם לה, באופן עקיף ו/או ישיר, בקשר עם הפרת התחייבויותיי כמפורט להלן.

**כללי**

1. אני מתחייב להחתים את כל עובדי ו/או מי הפועל מטעמי בקשר עם ההסכם על כל התחייבויותיי המפורטות במסמך זה, כך שאלו יהיו מחויבים באותה האחריות להם כפי שאני מחויב לה.

| **\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_** |
| --- | --- | --- |
| **היועץ / נותן השירותים בפועל** | **חתימה** | **תאריך** |

**נספח ד'**

**מסמך הוראות למשתתפים לרבות נספחיו**

**נספח ה'**

**תשובות לשאלות הבהרה, ככל שנמסרו**

**נספח ו'**

**נספחי שינויים למכרז, ככל שנמסרו**

**דף חתימות**

**בשם החברה:**  **היועץ ע"י מורשי החתימה מטעמו:**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_**

**שם מלא חתימה**

**וחותמת**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**שם מלא חתימה וחותמת**

**אימות חתימת היועץ**

אני הח"מ \_\_\_\_\_\_\_\_\_\_\_\_\_ עו"ד/רו"ח היועץ \_\_\_\_\_\_\_\_\_\_\_\_\_\_\_\_\_\_ מאשר בזאת כי חתימות ה"ה \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_, המופיעות מעלה, שניהם מנהל/ים בתאגיד בצרוף חותמת התאגיד מחייבים את התאגיד, לכל דבר ועניין.

\_\_\_\_\_\_\_\_\_\_\_\_\_\_\_\_\_

**עו"ד/רו"ח**